safouaneb/arywiki huggingface dataset:
ترانسيلڤانيا

ترانسيلڤانيا ( ولا؛ ؛) هي جهة تاريخية و تقافية ف وسط شرق اوروپا، لي كاتشمل وسط رومانيا. التقسيمات الادارية. بيهور اراد تيميش كاراش-سيڤيرين هونيدوارا ساتو ماري سالاج البا سيبيو براشوڤ كوڤاسنا هارڭيتا موريش كلوج بيستريتسا-ناساود ماراموريش صفر فاتح – مناطق تاريخية د طرانسيلڤانيا صفر مغلوق – مناطق تاريخية ديال باناط، كريشانا و ماراموريش رمادي – مناطق تاريخية ديال مناطق والاشيا، مولداڤيا، ضوبروجا مدون. كلوج-ناپوكا، معروفة بكلوج، هي تاني اكبر مدينة فرومانيا مورا العاصمة بوخارست، وهي عاصمة اقليم كلوج. من 1790 ل 1848 و من 1861 ل 1867 كانت العاصمة د امارة ترانسيلڤانيا الكبيرة. براشوڤ هي وجة سياحية مهمة، كاين بزاف د المنتجعات الجبلية، و جاية فالوسط، الشي لي كيخليها مناسبة لاكتشاف رومانيا. السكان. تاريخ السكان. تدارت التعدادات الرسمية بمعلومات على سكان ترانسيلڤانيا ف القرن تمنطاش. عدد السكان الحالي. على حساب نتائج تعداد السكان لعام 2011، وصل اجمالي عدد سكان ترانسيلڤانيا 6، 789، 250 نسمة وكانت المجموعات الاثنية هي: الرومانيين - 70. 62٪، المجريين - 17. 92٪، الغجر - 3. 99٪، الاوكرانيين - 0. 63٪، الالمان - 0. 49٪، خرين - 0. 77٪. شي 378، 298 نسمة (5. 58 ٪) ما علنوش على اصلهم. الدين. كاتمتع ترانسيلڤانيا بتاريخ ديني غني و فريد من نوعو. كاينة فيها جامعة UBB ف كلوج-ناپوكا و هي الجامعة الوحيدة ف اوروپا لي فيها ربعة د الكليات لاهوتية (الارثوذكسية و الاصلاحية والكاثوليكية الرومانية والكاثوليكية اليونانية). خرين كاتشير البيانات ل ترانسيلڤانيا الممتدة (مع باناط و كريشانا و ماراموريش).
قبرص الشمالية

قبرص الشمالية ؤلا شمال قبرص (ب ) رسميّا لجمهورية التركية د شمال قبرص (ب، بختيصار "KKTC") هّيا دولة بحكم لامر لواقع لي كيشمل التيريطوار ديالها الشمال ديال جزيرة قبرص. هاد لبلاد معتارف بيها غير من عند تركيا، و باقي لبلدان و لمونضامات لعالمية كاتعتابرها طرف من جمهورية قبرص. لانقلاب د قبرص 1974 لي كان لغاراض منو باش تولي لجزيرة تابعة لليونان، خلا تركيا تّدخل عسكرياً و تجرّي على لقبارصا ليونانيين من الشمال ديالها، ف لوقت لي لقبارصا لاتراك هاجرو ل الشمال، و هادشي عطا لوضعية لحالية لي لجزيرة فيها فعلياً مقسومة ل طرف يوناني ف اللوغة و التقافة، و طرف تركي ف اللوغة و التقافة. الشمال علن على لاستقلال ديالو بشكل احادي ف 1983، شّي لي ماعتارفات بيه تا دولة من غير تركيا. دابا قبرص الشمالية معتامدة بشكل كامل على تركيا ف لاقتيصاد، ف السياسة و لعسكر. النضام د لحكم ف قبرص الشمالية نضام نص رئاسي و علماني، و لاغلبية د السكان مسلمين سنّيين. كاتستعمل الليرة التركية كا صولدي (عملة) ديالها، و الناتج لخام ديالها تّضرب ف 3 د لمرات مابين 2010 و 2020، ولاكين كيبقاو لامكانيات لاقتصادية د لبلاد محدودين بسباب لحصار لاقتصادي عليها.
توموك

شاه اندراوان بن اسماعيل اولا توموك (مزيود ف 17 ماي 1984) هو موغني و مومتيل ماليزي.
صفحة د لويب

الصفحة ؤلا لپاج د لويب (ب ) هيّا وتيقة ديال التيكست لفوقاني محطوطة ف لويب. الصفحة د لويب كايسربيها سيرڤور د لويب ل خدايمي لي طلبها، و كاتبان عندو عادةً ف واحد لپروڭرام سميتو لبراوزر (ب ). السيت ؤلا لموقع د لويب هوّا مجموعة د الصفاحي د لويب لي معرّفة كاملة ب نفس السمية د الضومين. متلاً جميع الصفاحي ديال ويكيپيديا ب الداريجة معرّفين ب السمية د الضومين ary. wikipedia. org. كلا صفحة د لويب ب لموقابيل كاتكون عندها ادريسة د لويب محددة، لي السمية د الضومين طرف منها. لعناصر. اللب ديال الصفحة د لويب هوّا فيشي د التيكست مكتوب ب اللونڭاج د لماركاپ د التيكست لفوقاني، ؤلا هاش طي ام ال لي كيوصف لمحتوى ديال الصفحة، و كيقدر يحتاوي على احالات ل موارد خرة د لويب. الصفحة د لويب هيّا وتيقة مستريكتيرية لي مكونة اساسا من تيسكت فوقاني، يعني تيكست ؤلا نص لي لبراوزر كياوّلو على شكل تصاور، طابلوات، ليانات فوقانية، و غيرهوم. هاد الليانات لفوقانية يلا كليكا عليهوم لواحد، كيدّيو عادةً ل صفحة خرة د لويب. لمحتويات ديال لمولتيميديا، بحال التصاور، لڤيديوات، و غيرهوم، يقدرو يتغرسو ف الصفحة د لويب نيشان باش يشكّلو وتيقة مركبة من بزاف د لعناصر. زيادة على لوتيقة د HTML، تقدر تّستعمل وتيقة د CSS ؤلا "لورقة لمتتابعة د الستيل" لي كاتحدد الستيل ديال الصفحة، بحال لاحجام د لعناصر و لموضع ديالها، لفونت ديال التيكست (الستيل باش مكتوبين لحروف)، لالوان، و غيرها من التفاصيل. على وديت باش الصفحة د لويب يكون عندها سلوك ديناميكي (متلاً شي انيماصيون كاتحرّك على حساب لكليك ديال لخدايمي)، كيتّستعملو سكريپتات ديال جاڤاسكريپت ؤلا پروڭرامات د لويب اصيمبلي. الصفحة د لويب لي عندها سلوك ديناميكي كاتسمّى اپليكاصيون د لويب. السورفاج. كلا پاج د لويب كاتكون معرّفة ب ادريسة د لويب، لي تقنياً كاتسمّى موحديد موحد د لموضع ديال لمورد ؤلا بختيصار "URL". فاش لخدايمي كيدخّل لادريسة ديال الصفحة ف لبراوزر ف موضع مخصص ليها، هاد اللخر كيصيفط طلب ل السيرڤور، لي كيجاوب ب فيشي HTML كيطيلشارجيه لبراوزر معا لموارد لمتعلقة بيه (يلا كولشي مشا مزيان)، و كيطرجم لكوض د HTML ل عناصر متشافة لي يقدر يفهمها و يتعامل معاها لخدايمي. يلا لخدايمي كليكا على ليان فوقاني، هاد لعملية كياوّلها لبراوزر بحال تدخال داك الليان ف لكارو لمخصص، و كيعاود يدير طلب جديد باش يشارجي الصفحة لي معرّفة ب ديك لادريسة، لي تقدر تكون ف نفس السيت ؤلا ف سيت اخور. لبراوزر كيكونو فيه عناصر متشافة لي كاتبيّن ل لخدايمي اينا صفحة راه كيشوف. النشر. من لمنضور ديال السيرڤور، كاينين جوج نواع ديال الصفاحي د لويب: صفاحي تابتين، و صفاحي ديناميكيين. الصفاحي التابتين كيتسرباو من السيستيم د فيشي د السيرڤور كيما هوما، ف لوقت لي الصفاحي الديناميكيين كيتصاوبو سيرپلاص ملي كيطلبهوم لخدايمي، و عادةً كيجيو لمعلومات لي فيهوم من بازضوني، باش يعمّرو واحد لموضيل ؤلا طومپلييت، قبل ماتّصيفط الصفحة ل لبراوزر. خاصنا هنا نميّزو مابين صفحة تابتة لي عندها سلوك ديناميكي (مديور متلاً ب جاڤاسكريپت) و كيكون لكوض ديالها واجد بشكل كامل و مصوڤي ف السيرڤور، و صفحة ديناميكية لي كاتّصاوب ب كوضها د HTML على حساب الطلب.
بوداپيست

بوداپست ( بالمجرية "Budapest" ] ()) هي عاصمة المجر و اعمر مدينة فيها بالسكان. و هي تاسع اكبر مدينة ف الاتحاد الاوروپي من ناحية عدد السكان داخل حدود المدينة وثاني اكبر مدينة على واد الدانوب. كيتقدر عدد سكان المدينة بـ 1. 752. 286 على مساحة ارض فيها شي 525 كيلومتر مربع (203 ميل مربع). السمية. بوداپيست ف لاصل كانت جوج مدون صغار سميتهوم "بودا" و "پيست"، لي جاو على جناب واد الدانوب (ب ) و توحّدو رسمياً ف 1873. ف لقديم هاد الجوج مدون كانو شي مرات كيتسماو ب ترتيب معكوس "پيست-بودا" ف لهضرة د الناس. لجغرافيا. مناخ. كاتتمتع بوداپيست بمناخ شبه ستوائي رطب منين كيتم تخدام درجة حرارة 0 °C كا مرجع ديال لحرارة لمعتادلة، والصيف دافي (بالقرب من مناخ محيطي) على حساب لمعايير المناخية 1971-2000. التركيبة السكانية. بوداپيست هي اعمر مدينة بالسكان ف المجر و وحدة من اكبر المدون ف ليتيحاد لؤروپي، مع عدد متزايد ديال السكان كيتقدر بنحو 1. 763. 913 ف عام 2019.
آنطير ميلون

انطير ميلون ولاّ انتر ميلانو ولاّ لفرقة د كورة الدولية د ميلانو (بالطاليانية: Football Club Internazionale Milano)، هيّا فرقة طاليانية د لكورة كاتلعب ف لبوطولة اللولة د الطاليان (سيري ا). هاد لفرقة تاسسات عام 1908. التيران لي كاتلعب فيه سميتو جوزيپي ميازا، و جا ف لمدينة د ميلانو. التيران كيرفد 75. 923 واحد. لجوائز. ربحات انطير ميلون بزاف د لجوائر و لبطولات ف لمسيرة ديالها، منها:
محمد لمديمي

محمد لمديمي (تولد ف مراكش) ناشط حقوقي مغريبي. هو الرايس د لمركز لوطني د حقوق لانسان، و اوّل واحد اللي جبد لقضية د "حمزة مون بيبي"، اللي فضحات بزاف د الناس مشهورين، بحال دنيا باطما. ف يناير 2020، تحكم لمديمي ب 4 سنين د لحبس، و تنقصات ل 15 شهر ف يوليوز 2022. السباب علاش تقبط كان هو "التحراش ضد لوحدة الترابية د لمغريب، و لاهانة ديال هيئة منضمة". لمركز ولمحامين ديالو عتابرو هاد التهم مؤامرة ضدو حيت جبد لقضية د "مون بيبي". خرج من لحبس ف 2 فبراير 2023.
پوز فلو (راپور)

جواد اسرادي، لمعروف ب پوز ولاٌ پوز فلو (بلحرف اللاتيني: Pause Flow) هو راپور مغريبي تولد نهار 2 غشت 1995 ف ايموزار كندر، تيراپّي ب الداريجة و بلامازيغية د لاطلس لمتوسط. پوز تايخدّم التفلسيف والسياسة ف الراپ ديالو٬ و معروف بلكلمات لموزونة ديالو، و باللي تيخدّم التقافة ديال لاطلس ف لغنا ديالو. حياتو. بدا پوز الراپ ف 2009 مع صاحبو پلي، و اسسو بجوج لمجموعة د "حالفين"، اللي خرج اول طراك ديالها ف 2013. ف 2015 تفارقات لمجموعة و كمّل پوز بوحدو. عام 2023، "پوز فلو" دار واحد الاغنية تايعاود فيها قصة حياتو، قال فيها بلي عاش طفولة صعيبة بسباب الفقر ف مدينة موزار كندر هو و الاسرة ديالو. قبل ماينتاقل باش يعيش ف الفيرمة ديال واحد من لملعّقين دالمنطقة فعين سلطان. پوز ف هاد الطراك؟ عطا اشارة بلي الاب ديالو تا هو كان فنان، و عاود على المعاناة ديالو فالمدرسة ؤ من بعد الجامعة ف مدينة مكناس، فين تعرض للقمع، و تبلى ب الحشيش، ؤ فقد الامل ف الوظيفة. الخلافات. ف واحد من الطراكات ديالو سميتو "كاج" (قفص) عام 2023، "پوز فلو" تعرض لجدل كبير بعد ما ما عبر على التضامن ديالو معا المعتقل السياسي عمر الراضي، و نتاقد فيه المجلس الوطني لحقوق الانسان و الرئيسة ديالو امينة بوعياش، فاش قال:“غي طلقو الراضي راه الوذنين لي غادي تسمعو ف السطل” “تعيا تنكرها بوعياش، المحضر غي سبة و الاعتقال السياسي عرام” ف واحد الطراك سيمتو نوستالجيا 3 عام 2023، "پوز فلو" خلق جدل كبير بعد ما تاهموه ب الاساءة للاسلام و التشجيع على الالحاد، فاش قال:"تانساين التفتح الفني ف حصة نار وجنة، تربية اسلامية كاتقدس غير لي حاكمنا" "تاريخ بادي ببطولة فيها الصلعوم هو الزعيم، الفلسفة بادية باسم الله الرحمان الرحيم" الجدل لي خلقاتو الاغنية خلاتو يدير منشور فالنستغرام يجاوب فيه على الاتهامات، فاش قال:“الصلعم ماشي هو الرسول محمد، الصلعم هو لي تايصلي على النبي باش يبان متدين، ؤ تايهاجم الناس بالاسلام والنبي، والصلاعمة هوما لي تايحللو النص الديني على هواهم، ؤ تايسيلو الدم على قبل السلطة ف كومبات باسم الله والرسول”. لاغاني ديالو. ميكس تيپ ديالو. ميكس تيپ اوف اون (MiXTaPe OFF/ON - 2016)
شرمولة

شرمولة هي اكلة مغربية قديمة و تاتكال فالدرجة اللولة فليامات لحارين و بالضبط الصيف. الاصل ديالها. كلمة شرمولة هي تصحيف للكلمة الاسپانية salmuera لي تاتعني مستحضر من لما و لملحة و لعطرية تايتستعمل باش يحافظ على اللحم و لحوت. و هي بدورها من اللاتينية القروسطية salimuria مكونة من sal (لملحة) و muria (لما لمملح). تايڭولو شي مصادر بلي لي بتاكر الشرمولة و نسبو ل سميتو تشارلز موولا و ملي دازت لوقيتة تحرفات سمية وولات هازة سمية شرمولة من من شرمل لحوت و اللحم. لاصناف. على حساب شي مصادر من ثقافة لغذا الشرقي الشرمولة نواع و تاتختالف من مدينة لمدينة: الشرمولة ف تونس. الشرمولة ف تونس هي طبق تايطيب ف صفاقس فلعيد صغير. هي عجينة زبيب تاطيب مع لبصلة و زيت الزيتون و تاتزاد عليها لعطرية. تاتكال شرمولة فلعيد مع لحوت لمملح.
عبد الهادي بلخياط

عبد الهادي الزوݣاري، لمعروف بسميت عبد الهادي بلخياط (تولد ف 1940 ف فاس)، مغني مغريبي ديال لموسيقا لعصرية، دوّز كتر من 50 عام ديال لغنا، تعرف فيها عند بزاف د لاجيال د لمغاربة. بلخياط كان تيدوز بزاف ف التلفازة، و غنّا ف لخاريج بزاف د لمرّات. شارك تا ف التمتيل، ف فيلم "سكوت. . اتجاه ممنوع" (1973)، و ف "اين تخبئون الشمس" (1980). ف ماي 2010، عتازل بلخياط لموسيقا وقال باللي غادي يولّي داعية، و باللي ايبقا يغني غي لابتهالات ولاغاني الدينية. لاغاني ديالو. عبد الهادي بلخياط عندو بزاف د لاغاني اللي معروفة. من بينها كاين:
مع لعشران

معا لعشران اغنية ديال الراپور لمغريبي ديزي دروس لي صدرها ف 14 فبراير 2023. هاد لاغنية كاتّعتابر ديسطراك، يعني فيها بزاف د لكريتيك ل لمجتمع و السياسة، و تا ل بعض الشخصيات لمحددة. لڤيديو كليپ ديالها ف يوتيوب وصل ل 14 مليون شوفة ف ضرف سيمانة، منها 3 مليون ف 24 ساعة اللولة. ڤيديو كليپ. لڤيديو كليپ ديال معا لعشران لي دار لاخراج ديالها ولدّرب، وليد و يونس بوسلام كاتبدى ب هاد لاعلان ب الداريجة و النڭليزية: تنبيه: كل الاحداث حقيقية وليست من خيال المؤلف. واللي جا قدّو السبّاط يلبسو. "Disclaimer: This is not a work of fiction، all the characters in this film are real and are not a product of the author's imagination. And if the shoe fits، wear it. " ف لكليپ، ديزي دروس لعب ادوار ديال بزاف د الشخصيات رّاسو، بحال لموغنية منال بنشليخة، رئيس لوزارا د لمغريب عزيز اخنوش، و فيصل لقاسم لي كان كيسيّر برنامج لاتجاه لمعاكس ف قناة لجزيرة لقطرية. كاينين شخصيات خرين لي بانو ب ممتلين خرين، بحال الراپور لمغريبي دون بيڭ، لمؤترة لمغريبية اسماء بيوتي، لمفكر لمغريبي احمد عصيد و رئيس لوزارا د لمغريب لفايت عبد لاله بنكيران. تفاعل. الناقد لمغريبي شعيب حليفي شكر بزاف ف هاد الديسك، و شبه ديزي دروس ب عنترة بن شداد ف تخدام التعبير لفني لابداعي ف نتيقاد الضلم لاجتماعي، و ب الشاعر لعباسي لمتنبي ف تدواز لميساجات من بين السطورا، و قوة لابداع لفني.
محمد لحياني

محمد لحياني (تولد ف 1945 ف الدار لبيضا - توفا ف 23 اكتوبر 1996 ف الرباط) كان فنان و موغني مغريبي ديال لموسيقا لعصرية. كان من لمغنيين لمغاربة لمعروفين ف النص التاني د لقرن 20، و عندو بزاف د لاغاني اللي مشهورة عند الناس. لاغاني ديالو. محمد لحياني عندو بزاف د لاغاني اللي معروفة. من بينها كاين:
هيكاما

لهيكاما (Pachyrhizus erosus) هي نوع د لعشبات مشهورة ف لميكسيك و لبلدان اللي حداها.
غتيصاب

لغتيصاب ؤلا لاغتصاب هوّا نوع ديال لاعتداء لجنسي لي كيتضمن عادةً السيكس ؤلا التدخال لجنسي (بحال التدخال د لقضيب ؤلا شي ستون بحالو ف وحدة من الفتحات الطبيعية لي كاينين عند بنادم)، بدون الرغبة ؤلا لموافقة ديال الشخص لمعني. لغتيصاب يقدر يتدار ب لعنف لجسدي، لاكراه، الستيغلال د السلطة، ؤلا ضد شخص لي ماماهّلش قانونياً باش يعطي لموافقة بحال دري(ة) صغير(ة) (يعني قل من السن لقانوني ديال لقبول ف لبلاد لمعنية)، شخص ماشي ف لوعي ديالو، مشلول، ؤلا عندو تخلف عقلي. لحالات د لغتيصاب و النسبة ديالهوم كيختالفو من بلاد ل بلاد، على حساب التعريف لقانوني، و لقوانين و لعقوبات لمعمول بيها. بزاف د لبلدان ماكيعتارفوش متلا ب لغتيصاب ف اطار الجواج. اغلبية د لحالات ديال لغتيصاب كيكونو ديال رجال ضد عيالات. كاينين تا حالات ديال غتيصاب د رجال من طاراف رجال، ديال عيالات من عيالات، و تا ديال رجال من عيالات. لغتيصاب د الرجال كيتّعتابر من اكتر انواع د لجرائم ماكيتديكلاراوش، بسباب لوصمة لعار ف لمجتمع، لي مرتابطة ب لممارسة د السيكس على راجل، تا ف لمجتمعات لغربية. لغتيصاب ف لحبس تاهوّا منتاشر، وخا تا هوّا ماكيتديكلاراش بزاف، و يقدر لغتيصاب يتخدم كا وسيلة ديال التهديد ؤلا التعديب ف بعض لبلدان، سيرتو لي عندها نضام ديكتاتوري بحال ف ايران. لغتيصاب الجماعي و لعبودية لجنسية يقدرو يطراو ف لحروب، و كيتّعتابرو جريمة ضد لانسانية. لغتيصاب ديال اشخاص من اقلية عرقية محددة بشكل سيستيماتيكي كيتّعتابر جزء من لابادة لعرقية. الضحية ديال لغتيصاب تقدر تّعرض ل صدمة نفسية، و تحتاج ل متابعة ديال مختص. تقدر الضحية تعرّض تا ل جروح جسدية، ب لاضافة ل الريسك ديال لحمل (بالنسبة ل لعيالات)، و د لامراض لمتنقلة جسنياً. اصل التسمية. المفرد "Rape" مستمد من اللغة اللاتينية. وكيعني "تخطف، ولا تمسك بشي حاجة من بعد كتمشي". من لقرن الرابع عشر، ولا المفهوم منتشر بمعنى "تتعتني بشيء وتتخذها بالقوة". لقانون الروماني. التغريد من امراة بالقوة بصلة جنسية او بلاها هو "الاحتلال" و "الاغتصاب". باقي المعنى الاصلي لـ"التغلب بالقوة" كاين فبعض العبارات بحال "الاغتصاب والسرقة" او فبعض العناوين بحال اغتصاب النساء سابين، اغتصاب اوروبا. او قصيدة اغتصاب القفل وهي قصيدة حول سرقة مصابح شعر.
عبد الحليم حافظ

عبد الحليم علي شبانة، لمعروف بسميت عبد الحليم حافظ (21 يونيو 1929 ف الشرقية - 30 مارس 1977 ف لندن) كان مغني و مومتيل مصري. عبد الحليم محسوب من اكبر لمغنيين ف التاريخ ديال مصر، و مديور ف نفس الدرجة د مغنيين كبار بحال ام كلتوم و محمد عبد الوهاب. بسباب اللوين ديالو، و بقوة ما كان صوتو زوين، كان تيتسمّا "لعندليب السّمر". واخا مات صغير، خلاّ 230 اغنية و 16 لفيلم. لاغاني ديالو. عبد الحليم حافظ عندو بزاف د لاغاني لمعروفة ف لبلدان اللي تاتهضر لعربية، و تا ف لخارج ديالها. من هاد لاغاني كاين:
الأنوال السلاوي

جمعية انوال الرياضية السلاوية هي فرقة مغريبية من مدينة سلا. تاسسات فـ1998، وكتلعب فتيران حي الرحمة اللي كيهز 1000 مشجع. هاد لفرقة كاتلعب ف لبوطولة د لقسم التالت هواة.
الشاب بيلو

بديك بلحول، لمعروف بسميت الشاب بيلو (تولد نهار 28 يناير 1984)، هو مغني د الراي و مومتيل جزايري، معروف بزاف بالستيل ديالو اللي كيغنيه ف لعراسات و لكاباريات، و اللي كيشوفوه لملاين ف يوتيوب. ف يوليوز 2021، خرجات خبار باللي بيلو تقبط من مورا ما غنا لاغنية ديال "راني مغبون حشاهالي تبون"، واللي كان تينتاقد فيها النضام د بلادو. ولكن يامات من بعد كتب باللي ما عمرو ما تقبط و باللي كان ف دارو. لاغاني ديالو. الشاب بيلو عندو بزاف د لاغاني لمعروفة، منها:
عزيز غالي

عزيز غالي فرماسيان و سياسي و ناشط حقوقي مغريبي. كان هو الرايس د لجمعية لمغريبية د حقوق لانسان من ابريل 2019 تال يونيو 2025. غالي عندو دكتورا ف لفارماكولوجي خداها ف 1996 ف روسيا، و شارك ك متطوع ف بزاف د لحملات ف بلدان كانو فيها مصايب، بحال لعراق، لبنان، فلسطين و هايتي. غالي داخل مع لحزب د النهج الديموقراطي، و كان مع الطلبة لقاعديين ف لوقت د لقراية ديالو ف لافاك. ف 1991، كان من لمؤسسين د لجمعية د لمعطلين.
الصفاء السلاوي

جمعية الصفاء السلاوي هي فرقة مغريبية من مدينة سلا. تاسسات فـ2010، وكتلعب فتيران حي الرحمة اللي كيهز 1000 مشجع. هاد لفرقة كانت كاتلعب ف لبوطولة د لقسم التالت هواة. ف ابريل 2023، طلعات للقسم التاني هواة، و غادي تبدا تلعب من لموسم الجاي ف الشطر الشمال لغربي.
آودي

اودي ولاّ اودي (بلالمانية: Audi AG) هي شركة المانية ديال طوموبيلات تاتصنع الطوموبيلات ديال الليكس، تاسسات ف 1909. اودي تابعة للمجموعة ديال فولكسڤاكن، اللي بدات تاتشريها من 1964، تا كمّلات الشريان ديالها كاملة ف 2020. لمقر ديال الشركة جا ف لمدينة ديال انڭولشطات ف لجنوب ديال المانيا. السمية. اودي خدات سميتها من لكلمة اللاتينية "اودياتور"، اللي تاتعني سمع، حيت لكنية ديال مول الشركة (اوڭوسط هورش) تاتعني تا هي سمع بلالمانية. اللي قتارح هاد لكلمة هو واحد من ولاد صاحب هورش، اللي كان ڭالس معاهم ف واحد لاجتماع. اللوڭو. اللوڭو ديال اودي فيه ربعة د الدوارات داخلين ف بعضياتهم. لاصل ديالو جا من حيت اودي هي الجمعية ديال ربعة د الشركات اللي دخلو مع بعضياهم، و دارو شركة وحدا كبيرة.
كاساتا

كاساتا (ب) ولا كاساتا سيشيليانا (بطاليانية: Cassata siciliana) هي حلوى تقليدية من بلاصة پاليرمو ف صقلية ف الطاليان. و تاتشير كاساتا حتا لپولو من ناپولي فيها فاكهة ناشفة ولا محلية ولا لمكسرات. مصادر. 10 53776 391037 391032 2025-01-06T20:58:28Z Ideophagous 289 391037 wikitext text/x-wiki
كانولي

كانولي (بطاليانية: Cannolo) هي حلوى د لمعجنات صقلية، لكانولي عندو شهرة كبيرة ف لمجتمع طالياني لميريكاني، اصل لكانولي تيرجع لمدينة باليرمو ف صقلية. لكانولي هي معجنات مقلية و عامرا ومقلية ب لفروماج د ريوكوتا. مصادر. 10 53776 391037 391032 2025-01-06T20:58:28Z Ideophagous 289 391037 wikitext text/x-wiki
ليزديواجية الجنسية

ليزديواجية الجنسية ولا ثنائية الجنس (ب النڭليزية "Bisexuality") هي عامل جذب ولا سلوك رومانسي ولا جنسي على الدكورا و نْتاوا، ولا لكتر من جنس واحد. يمكن نعرفوه باش يعني حتى الانجذاب الرومانسي ولا الجنسي ل ناس بغض النظر على جنسهم ولا هويتهم الجنسية، ولي كتعرف ايضًا بسمية الشمولية الجنسية (ب النڭليزية "Pansexuality").
مهرجان آنتولد

مهرجان انتولد (ب ) هو اكبر مهرجان د لموسيقى الالكترونية لي كيدار كل عام ف كلوج ارينا، كلوج-ناپوكا، ف رومانيا. و تّختار كافضل مهرجان رئيسي ف حفل توزيع جوائز المهرجان الاوروپي ل عام 2015. كيجيوالضياف من مجموعة كبيرة ديال البلدان الاوروپية، بالاضافة ل اسيا و امريكا الشمالية. تاريخ. كيشير الموقع الرسمي ديال مهرجان انتولد على ان الاصدارات مقسمة لفصول. انتولد: النسخة 1. تدارت النسخة الاولى من المهرجان ف عام 2015 بشكل رئيسي ف كلوج ارينا، منين عينو كلوج ناپوكا عاصمة الشباب الاوروپية. الفنانين الرئيسيين لي قدمو عروضهم هما: Armin van Buuren و Avicii و David Guetta و Dimitri Vegas &amp؛ Like Mike و ATB. ومن الفنانين المسرحيين لاخرين: Duke Dumont و Fedde Le Grand و Lost Frequencies و Sasha و Sunnery James و Ryan Marciano و Tinie Tempah و Tom Odell و John Newman و Fatman Scoop و Tujamo و John Digweed و Patrice و Boney M و Culture Beat و East 17، و خرين. جاو ل لمهرجان ف ربع يام كتر من 240. 000 شخص. وحقق ايرادات قدرها 20 مليون يورو. انتولد: النسخة 2. تدارت ما بين 4 و 7 غشت 2016. اوائل الفنانين لي تم الاعلان عليهم ل نسخة 2016 هما:، ،، و، مع. كان اداء الفنانين المباشرين لاخرين:، ،، ،، ،، ،، ،، ،، و. تدارت ف ربع يام ف وسط كلوج ناپوكا و شمل 10 منصات. حضر كتر من 30 الف اجنبي نسخة عام 2016. جدب المهرجان نفسو بنادم قوامو 300. 000 شخص على مدار ربع يام. انتولد: النسخة 3. تدارت ما بين 3 و 6 غشت 2017. اول الفنانين لي تم الاعلان عليهم ل نسخة 2017 هما:، ،، ،، ، :، ،، ، و. ،، ،، ،، ،، ،، ،، ،، ،، ،، ، و. تباعو كتر من 330. 000 تيكي. انتولد: النسخة 4. تدارت ما بين 2 و 5 غشت 2018. اول الفنانين لي تم الاعلان عليهم ل نسخة 2018 هما:، ،، ،، ،، ،، ،، ،، و. انتولد: النسخة 5. تدارت ما بين 1 و 4 غشت 2019. اول الفنانين لي تم الاعلان عليهم ل نسخة 2019 هما:، ،، ،، ،، ، و. جاو ل لمهرجان ف ربع يام كتر من 370. 000 شخص. انتولد: النسخة 6. تدارت النسخة السادسة من انتولد ف عام 2021، 9-12 شتنبر، وتم تاجيل الحدث بسباب جايحة COVID-19. انتولد: النسخة 7. تدارت النسخة السابعة من المهرجان ف الفترة من 4 ل 7 غشت 2022. العناوين الرئيسية كانت J Balvin و Anne-Marie ومجموعة كبيرة من منسقي الاغاني: Kygo و Lost Frequencies و David Guetta و Steve Aoki و Dimitri Vegas &amp؛ Like Mike و Tujamo و Paul Kalkbrenner. جاو ل لمهرجان ف ربع يام كتر من 360. 000 شخص. ف 2016 رجع انتولد السفير الدولي لرومانيا وترانسيلڤانيا، ارض دراكولا. البراصلي لي خداو لمشاركين عطاهوم لامكانية باش يشوفو بزاف د الماثر التاريخية فابور ولا بتمن هابط.
الجايزة لوطنية د لفنون التشكيلية (لمغريب)

الجايزة لوطنية د لفنون التشكيلية هي جايزة فنية تدارت عام 2022 من عند وزارة الشباب و التقافة و لاتصال. لهدف ديالها هوّ باش تشجع الفنانين على لخدمة ديالهوم و تعطيهم فلوس و شهرة. كاتخضع الجايزة ل لمرسوم: 2. 17. 362 ديال 8 اكتوبر 2019، و B. O 6874 ديال 16 ابريل 2020. الجايزة. ختيار لمؤهلين كيكون على جوج مراحل: لمرحلة اللولة على مستوى الجهة، و لمرحلة التانية على لمستوى لوطني. الجايزة فيها 3 د التصنيفات: الرابحين على حساب لعام. ف النسخة اللولة ديالها، تّعلن على لفايزين على لمستوى لوطني ف رواق باب الرواح ف الرباط. لحفل د لاعلان عرف تكريم جوج فنانين تشكيليين مغاربا هوما عبد الحي الملاخ و عبد الله الحريري ب حضور وزير التقافة محمد مهدي بنسعيد. ف النسخة التانية لي تدارت ف نفس لموضع، تم تكريم لفنانين التشكيليين عبد الهادي الدويري و بوشعيب هبولي.
بي إم دوبلڤي

الشركة د لمحركات لباڤارية (بلالمانية: Bayerische Motoren Werke AG)، لمعروفة بسميت بي ام دوبلڤي ولاّ بي ام دابليو هي شركة المانية ديال طوموبيلات و لمّاطر، تاتصنع الطوموبيلات ديال الليكس، تاسسات ف 1916 ف لمدينة ديال ميونيخ. الشركة صنعات تا لمّاطر ديال الطيارات من 1917 ل 1918، و من 1933 ل 1945. بي ام دوبلڤي عندها مصانع ف بزاف د لبلدن ف لعالم، منّها المانيا و لبريزيل و الشينوا و لهند و لمكسيك و هولاندا و جنوب افريقيا و لمملكة لمتاحدة و لميريكان. تيخدم فيها كتر من 100 الف واحد ف لعالم.
پوكيمان

ايمان انيس (مزيودة ف 14 ماي 1996)، لمعروفة ب لقب پوكيمان، ستريمر د تويتش و يوتوبر كانادية مغريبية. پوكيمان معروفة ب الستريمات ديالها ف تويتش لمتعلقين ب لالعاب د التيليجو بحال ليڭ ؤف ليجيدنس و فورطنايت. كاتّعتابر دابا انجح ستريمر مرا ف لپلاطفورم د تويتش، من حيت لعدد د لمتابعين ديالها. و هيّا من بين لمؤسسين ديال مجموعة ؤفلاين تيڤي. حياتها. ايمان انيس تولدات ف لمغريب من واليدين اكاديميين، و هاجرات معا فاميلتها ل كيبيك فاش كان ف عمرها 4 سنين. قرات جيني شيميك ف جامعة ماكاستر ف ؤنطاريو، ولاكين خرجات من قرايتها باش تّفرغ ل لكاريير ديالها ف الستريمين. عايشة دابا ف لوص انجيليس. لكاريير. تويتش. ايمان انيس دارت لكونط د تويتش ديالها ف يونيو 2013، و بدات كاتدير الستريمين ف نفس لعام. اللقب د "پوكيمان" لي ختارتو كيمزج مابين "پوكيمون" و سميتها "ايمان". ف 2017 كانت مكلاصية 100 ف الترتيب ديال لمتابعين ف تويتش ب 450. 000 متابع. ف 2018 تويتش دخلات ف صفقة تشاركية معاها بشكل رسمي، و ختارتها من بين 15 سفير د مهرجان تويتشكون. ف اكتوبر 2020، مجلة فوربس حطاتها ف الليستة د "تلاتين قل من تلاتين" ب عتبارها من انجح الستريمر ف مجال لالعاب. ف دجنبر 2021، كانت مكلاصية نمرة 9 ف ترتيب لعدد د لمتابعين ب 8، 5 مليون. ف فبراير 2022 جددات لكونطرا ديالها معا تويتش، و كانت ف الرتبة السابعة من حيت عدد لمتابعين ف كانادا. يوتيوب. پوكيمان عندها بزاف د لقنوات ف يوتيوب متخصصة ف مواضيع مختالفين بحال Pokimane، Pokimane Too، Poki ASMR، و غيرهوم. و هيّا عضوة مؤسسة ف قناة ؤفلاين تيڤي لي كيتشاركو فيها بزاف د ليوتيوبر لمعروفين.
شيڤرولي

شيڤرولي (بلينڭليزية: Chevrolet)، اللي كاتسمّا تا شيڤي هي شركة ميريكانية ديال طوموبيلات و لكاميويات تاسسات ف 1911 ف لمدينة د ديترويت. شيڤرولي تابعة للشركة د جينيرال موتورز من 1918. تاتبيع الطوموبيلات ف لعالم كامل، و لكن اكبر سوق ديالها هو لميريكان، اللي كاتبيع فيه لاغلبية ديال لماركات و الشكال. لاصل د السمية. تسمّات الشركة على السمية ديال جوج من لمؤسسين ديالها، السويسريين لويس و ارتر شيڤرولي، اللي تشاركو مع ويليام دورانت باش ياسسو الشركة ف 3 نونبر 1911.
فورد

الشركة د لمّاطر د فورد (بلينڭليزية: Ford Motor Company)، اللي كاتسمّا تا فورد هي شركة ميريكانية ديال طوموبيلات و لكاميويات لمقر ديالها جا ف لولاية د ميشيݣن. تاسسات الشركة ف عام 1903، و خدات سميتها من سميت لمؤسس ديالها، هينري فورد. فورد هي تاني اكبر شركة كاتصنع الطوموبيلات ف ميريكان (من مورا جينيرال موطوزر)، ولخامسة ف لعالم. هيا اللي بدات الطريقة ديال الصنعة بالصف (و لاّ بالتجميع)، فين كل واحد كيدير ديما نفس لحاجة، و كيدوز للاخر اللي كيدير لحاجة اللي موراها و هي غادة.
نينڭ بايزورا

نينڭ بايزورا بنت الشيخ حمزة اولا نينڭ بايزورا هي مومتيلة وموغنية ماليزية.
هوندا

الشركة د لمّاطر د هوندا (ب جاپونية )، لمعروفة بهوندا، هيّا شركة جاپونية ديال طوموبيلات و لمّاطر و الطيارات جا لمقر ديالها ف لعاصمة طوكيو. تاسسات الشركة ف 1948، و هي اكبر شركة تاتنج لمّاطر ف لعالم (صنعات 400 مليون ف 2019).
طرجامة

الطرجامة ؤلا الترجمة هيّا عملية نقل لمعنى من نص ب واحد اللوغة اصلية، ل نص ب لوغة مقصودة كاتقابلها، سوا ب لكتابة ؤلا ب لهضرة. لي كايمارس الطرجامة كيتسمّا طرجمان ؤلا موطرجيم. الطرجامة كيكون ديما فيها الريسك ديال تبدال لمعنى لاصلي، و تا ديال تدخال كلمات و تعابير ل اللوغة لمقصودة، لي ماكانتش فيها ف لاصل، ولاكين نقدرو نشوفو هاد لقضية اللخرة ايضاً كا مزية، حيت كاتقدر تساهم ف اغناء اللوغات ل بعضياتها و اعطاءها حيوية جديدة. من الربعينات د لقرن 20 و بنادم كيحاول يطمّت لعملية د الطرجامة باش ينقص لمجهود على الطرجمان ؤلا يعوّض الدور ديالو بشكل كامل. كاينين ديجا مجموعة د لادوات الطيكنولوجية لي كيديرو طرجامة تقريبية ب بزاف د اللوغات، و كيسهّلو لخدمة على الموطرجيمين بشكل كبير.
ماحيا

ماحيا هو مشروب كحولي مقطر كيتصاوب من التمر ؤلا لكرموص. شوفة عليه. لماحيا هي مشروب يهودي سفاردي تيتقطر من التمر ولا لكرموص. بان هاذ لمشروب، من وقيتة طويلة ف لمغريب، كانو تاينتجوه لمغاربا ليهود قبل مايهاجرو برّا ف النص التاني د لقرن لعشرين ملي طلع لعنف و التمييز ضدهوم. تروج لماحيا بشكل كبير ف لمغريب فوقيتة من لوقات و واخا لبوليس تيحاولو من مرة مرة يتبعو هاد لمروجين و يشدوهوم و لاكين مانجحوش، [] و لماحيا باقية تتباع و تتستهلك.